पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल के नैदानिक केंद्र से मरीजों की ब्लड सैंपल की रिपोर्ट समय पर नहीं मिल रही है। 29 अप्रैल को आईसीयू में भर्ती महिला मरीज की जांच रिपोर्ट 2 मई तक नहीं मिलने पर परिजन नैदानिक केंद्र पहुंचे तो स्टाफ ने उन्हें जानकारी देने की बजाय कहा यहां से निकलो।
मरीज की बेटी, जो खुद कोविड वार्ड में स्टाफ सदस्य है, ने आरोप लगाया कि अस्पताल के नैदानिक केंद्र से मरीज की ब्लड ग्रुप की रिपोर्ट भी गलत दी गई। मां का ब्लड ग्रुप ए पॉजिटिव है, जबकि रिपोर्ट में एबी पॉजिटिव बता रहे हैं।
गोविंद नगर निवासी राधाबाई पति भगवानदास चंदेल (70) को हार्ट अटैक आने पर जिला अस्पताल के आईसीयू में भर्ती किया गया। उनकी खून की जांच के लिए सैंपल नैदानिक केंद्र भेजा गया। मरीज की बेटी व कोविड वार्ड में स्टाफ लक्ष्मी चंदेल ने बताया मां की जांच रिपोर्ट अभी तक आईसीयू में नहीं पहुंची है। यहां मांगने पर कह रहे दो बजे, चार बजे और 6 बजे आओ।
दो दिन से चक्कर लगवा रहे हैं। अभी आई तो बोले दो बजे आना। मैंने कहा मेरा नंबर लिख लो, मुझे एक मिस्ड काल कर देना तो बोले नहीं मुझे काल नहीं करना। निकलो यहां से। हार्ट अटैक वाले मरीज के साथ ऐसा किया जा रहा है तो आम मरीजों के साथ क्या करते होंगे। अभी यहां पर ताला लगाकर चले गए। मां की ब्लड ग्रुप रिपोर्ट भी गलत दी। स्टाफ ने कहा कि हमारे सिस्टम से रिपोर्ट निकल चुकी है तो पहुंचाने वाला अपनी ड्यूटी ईमानदारी से नहीं कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn